Celebrity Eclipse

**Celebrity Eclipse** on Solstice-luokan risteilyalus, jonka omistaa yhdysvaltalainen Celebrity Cruises. Celebrity Eclipse on rakennettu Meyer Werftin telakalla Papenburgissa Saksassa ja sen sisaraluksia ovat Celebrity Solstice, Celebrity Equinox ja Celebrity Silhoutte ja Celebrity Reflection. Celebrity Eclipse on kolmas viidestä Solstice-luokan risteilyaluksesta, ja sen vetoisuus on 121&nbsp;878 tonnia. Laivaan mahtuu 2&nbsp;852 matkustajaa 1&nbsp;384 hyttiin.

Emma Pontin kastoi Celebrity Eclipsen 24. huhtikuuta 2010 Southamptonissa.

Kuva:Celebrity Eclipse-1.jpg|*Celebrity Eclipse* Southaptonissa.
Kuva:Celebrity Eclipse in Tallinn 26 June 2011.JPG|*Celebrity Eclipse* Tallinnassa 26. kesäkuuta 2011.
Kuva:Celebrity Eclipse Stern Tallinn 29 July 2012.JPG|*Celebrity Eclipse* Tallinnassa 29. heinäkuuta 2012.
Kuva:Celebrity Eclipse departing 29 July 2012 Tallinn.JPG|*Celebrity Eclipse* lähdössä Tallinnasta.
Kuva:Celebrity Eclipse (ship, 2010) IMO 9404314; in Split, 2011-09-05 (2).jpg|Celebrity Eclipse Splitissä Kroatiassa 5. syyskuuta 2011.


## Matkareitit
* Kesä 2010- Välimeren ja Pohjois-Euroopan risteilyjä Southamptonista
* Talvi 2010- Karibian risteilyjä Miamista
* Kesä 2011- Välimeren, Pohjois-Euroopan ja Islannin risteilyjä Southamptonista
* Talvi 2011- Karibian risteilyjä Miamista
* Kesä 2012- Välimeren, Pohjois-Euroopan ja Islannin risteilyjä Southamptonista
* Talvi 2012- Karibian risteilyjä Fort Lauderdalesta
* Kesä 2013-  Välimeren, Pohjois-Euroopan, Islannin, Kanariansaarten ja Azorin risteilujä Southamptonista
* Talvi 2013- Karibian risteilyjä Fort Lauderdalesta

## Suunnittelu ja rakentaminen
Celebrity Eclipsen köli laskettiin 23. tammikuuta 2009 ja laskettiin vesille 28. helmikuuta 2010.

Celebrity Eclipse oli kolmas viidestä Solstice-luokan risteilijästä ja sitä ennen ovat valmistuneet Celebrity Solstice ja Celebrity Equinox. Solstice-luokan aluksissa on aurinkokennojärjestelmä, optimoitu runko ja valaistukseen käytetään valodiodeja. 

## Palvelut
Celebrity Eclipse ja sen sisaralukset tarjoavat monenlaisia hyttiluokkia. Celebrity Eclipsessa ovat uusina hyttiluokkina Concierge- ja Aqua-luokka.

Celebrity Eclipsella on monia ravintoloita, Moonlight Sonata, Blu, joka löytyy myös Celebrity Solsticelta ja Celebrity Equnoxilta, Cafe al Bacio, Oceanview Cafe, Mast Grill ja Continental, sekä Eurooppa-vaikutteiset Murano ja Tuscan Grille, jotka löytyvät muiltakin Solstice-luokan aluksilta. Lisäksi aluksella on Aquaspa ja Solarium, sekä vain aikuisille tarkoitettu alue rentoutumista varten. Toinen paikka, joka on suunniteltu Solstice-luokan aluksille on Lawn Club, jossa kasvaa aitoa ruohoa. 

Celebrity Eclipsestä löytyy myös uima-altaita, Hot-Glass Show, Eclipse Theatre, baareja, kuten Martini Bar, joka on tehty jäästä ja Cellar Masters, lahjatavaraliikkeet, kirjasto, taidegalleria, jossa taide- ja lasityöt huutokaupataan. 26. huhtikuuta 2010 Celebrity Eclipselle avattiin iLounge ja nettikahvila.

## 2010 Islannin tulivuorenpurkaus
Yhdistyneen kuningaskunnan suljettua ilmatilansa Islannissa purkautuvan Eyjafjallajökull-tulivuoren takia vastikään valmistunutta Celebrity Eclipseä käytettiin pelastamaan 2 000 brittiläistä turistia Espanjasta. Alus lähti Southaptonista Bilbaoon 21. huhtikuuta ja palasi 23. huhtikuuta mukanaan Espanjaan jääneet turistit.

## 2011 mereen pudonnut miehistön jäsen
20. toukokuuta 2011 31-vuotias filippiiniläinen miehistön jäsen katosi mereen Celebrity Eclipsen kannelta 12 km pohjoiseen Cherbourgista, Ranskasta. Laajoista  etsinnöistä huolimatta, johon osallistuivat itse Celebrity Eclipse ja Ranskan rannikkovartiosto, miehen ruumis on yhä kateissa.

## Lähteet

## Aiheesta muualla

*Celebritycruises.com
*Celebritycruises.com: Celebrity Eclipse